
Темир жол транспорт уюмдарынын иш-аракеттери менен жүк ташуу боюнча темир жол транспортунун кызмат көрсөтүүлөрүнө тарифтердин деңгээлинин өзгөрүүсү боюнча керектөөчүлөрдүн бузулган укуктарын жана кызыкчылыктарын коргоону камсыз кылууга байланышкан маселелер тууралуу

Евразия экономикалык комиссиясынын энергетика жана инфратүзүм боюнча Коллегия мүчөсү (Министри) А.О.Жунусованын Темир жол транспорт уюмдарынын иш-аракеттери менен жүк ташуу боюнча темир жол транспортунун кызмат көрсөтүүлөрүнө тарифтердин деңгээлинин өзгөрүүсү аркылуу өзүлөрүнүн бузулган укуктарын жана кызыкчылыктарын коргоо боюнча керектөөчүлөрдүн арыздарын Евразия экономикалык комиссиясы тарабынан кароонун эрежелери жөнүндө Макулдашуунун долбоорунун үстүндөгү иштердин жүрүшү тууралуу маалыматын эске алып:  
1. Евразия экономикалык бирлигинин мүчө мамлекеттеринин өкмөттөрүнөн 2018-жылдын 1-февралына чейин Координацияланган (макулдашылган) транспорт саясаты жөнүндө протоколдун №2 тиркемесинин (2014-жылдын 29-майындагы Евразия экономикалык бирлиги жөнүндө келишимдин № 24 тиркемеси) 12-пунктунун төртүнчү абзацында каралган эл аралык келишимди иштеп чыгуунун максаттуулук маселеси боюнча көз караштарын, ошондой эле темир жол транспорт уюмдарынын иш-аракеттери менен жүктөрдү ташуу боюнча темир жол транспортунун кызмат көрсөтүүлөрүнө тарифтердин деңгээлинин өзгөрүүсү боюнча керектөөчүлөрдүн бузулган укуктарын жана кызыкчылыктарын коргоо тартибин жана ошол тартипти ишке ашыруу механизмин аныктоо максатында 2014-жылдын 29-майындагы Евразия экономикалык бирлиги жөнүндө келишимдин жоболорунун тийиштүү түзөтүүлөрү боюнча сунуштарды Евразия экономикалык комиссиясына жөнөтүү суралсын.  
2. Ушул тескеме Евразия экономикалык бирлигинин расмий сайтына жарыяланган күндөн тартып күчүнө кирет. 

